અમરેલી, અમરેલીને બ્રોડગેજ રેલ્‍વે સુવિધા અપવા માટે ઘણા વર્ષોથી લોકોની માંગણી છે. ભારત સરકાર દ્વારા ઢસા, જેતલસર બ્રોડગેજ રેલ્‍વે લાઇન મંજુર કરેલ છે. જેમાં ખીજડીયા, ચિતલ, લુણીધાર વગેરે ગામોનો સમાવેશ થાય છે. હાલ અમરેલી જુનાગઢ ટ્રેનમાં વિસાવદર જંકશનમાં આવતા જતા એન્‍જીન બદલાય છે તેમ શેડુભારને અમરેલી રોડ જંકશન નામ કરણ કરી શેડુભારમાં ટ્રેનનું એન્‍જીન આવતા જતા બદલાય અને ટ્રેન તેજ રૂટ ઉપર આગળ જાય જેથી જમીન સંપાદનનો પ્રશ્‍ન નથી. વળતર ચુકવવાનો પણ પ્રશ્‍ન જ નથી. તથા રેલ્‍વેને કોઇ ખર્ચ થાય તેમ નથી અને 20લાખની ગ્રામીણ પ્રજાને આ રેલ્‍વેની સવલતનો લાભ મળે અને રેલ્‍વેને આવકમાં વધારો થાય ખીજડીયા જંકશનને ફલેગ સ્‍ટેશન કરી નાખે અને તેના સ્‍ટાફને શેડુભાર સ્‍ટેશને મુકી કાર્યરત કરવાથી સ્‍ટાફનો પ્રશ્‍ન ઉપસ્‍થિત ન થાય જેથી ખીજડીયા જંકશનનો સ્‍ટાફ શેડુભાર સ્‍ટેશને કામગીરી કરે જેથી નવા સ્‍ટાફની ભરતી કરવાનો પ્રશ્‍ન ઉપસ્‍થિત થતો નથી. માત્ર 3 કીલોમીટરનો ડાઇવર્જન આપવામાં આવે તો અમરેલી શહેર બ્રોડગજથી જોડાય જશે. અમરેલી જીલ્‍લાના સાંસદશ્રી અને અમરેલીના આગેવાનો આ બાબતે તાત્‍કાલીક ભારત સરકારને બ્રોડગેજ સુવિધા માટે રજુઆત કરે અને જીલ્‍લાની 20લાખનીજનતાને બ્રોડગેજ રેલ્‍વેનો લાભ આપે તેવી માંગણી સૌરાષ્‍ટ્ર વિકાસ પરિષદના મહામંત્રી દિલશાદ શેખે કર્યાનું જણાવ્‍યું છે.